Metroid

Metroid – veiksmo ir nuotykių sci-fi kompiuterinių žaidimų serija, leidžiama Japonijos „Nintendo“ kompanijos nuo 1986 m. Žaidimų herojė Samus Aran nežemiškose planetose kovoja su Kosmoso piratais ir kitais priešininkais.

 Apie žaidimus 
„Metroid“ žaidimai yra leidžiami tik „Nintendo“ žaidimų platformoms. Pirmasis „Metroid“ serijos žaidimas išleistas 1986 m. „NES“ žaidimų konsolei. 2002 m. žaidimas „Metroid Prime“ „Nintendo GameCube“ konsolei buvo pirmasis 3D grafikos žaidimas serijoje. „Metroid Prime“ minimas tarp geriausių dešimtmečio žaidimų. Ankstyvuosius serijos žaidimus galima žaisti naujesnėmis „Nintendo“ konsolėmis.

„Metroid“ žaidimų siužetas panašus: veiksmas vyksta nežemiškose planetose, kosminiuose laivuose. Žaidėjas valdo heroję Samus Aran, kurią kovoje su Kosmoso piratais samdo Galaktikos federacija. Žaidimų istorijoje svarbų vaidmenį atlieka metroidai − būtybės, kurios apsupusios auką, įsisiurbią į ją ir ištraukia gyvybines jėgas. Didelę dalį žaidimuose užima ne tiesioginės Samus Aran kovos su Kosmoso piratais, o ieškojimai, galvosūkių sprendimai.

Samus Aran yra pagrindinė žaidėjo valdoma herojė. Ji tapo našlaite po to, kai Kosmoso piratai užpuolė jos gimtąją planetą. Samus Aran buvo išauginta kare ir samdoma planetų Galaktikos federacijos kovai su Kosmoso piratais. Žaidimo eigoje Samus Aran yra aklinai pasidengusi fantastiniu kovos kostiumu−šarvais, kurį generuoja pati ir išlaiko ant kūno valios-energijos pastangomis. Šį kostiumą Samus Aran gali transformuoti į apskritą rutulį ir greitai riedėti su juo būdame viduje, įveikti kliūtis. Paprastai, žaidimo pabaigoje ar žaidimo pabaigoje atitikus tam tikrus kriterijus, ją galima pamatyti iš dalies ar visai be kovos kostiumo. 2010 m. „Metroid: Other M“ žaidime Samus Aran parodoma su bešarviu mėlynu Zero kostiumu žaidimo įžangoje.

 Žaidimai 
Pagrindinių žaidimų serija:
 Pavadinimas Išleidimo metai Kūrėjai Platforma Išplatintų kopijų skaičius, mln. vntvgchartz.com, 2015 09 20  „Metroid“1986„Nintendo“ „NES“ 2,73 „Metroid 2: Return of Samus“ 1991„Nintendo“ „Game Boy“ 1,76 „Super Metroid“ 1994„Nintendo“ „SNES“ 1,42 „Metroid Fusion“ 2002„Nintendo“ „Game Boy Advance“ 1,68 „Metroid Prime“ 2002„Retro Studios“ „GameCube“ 2,82 „Metroid: Zero Mission“1986 m. žaidimo perdirbinys 2004„Nintendo“ „Game Boy Advance“ 0,84 „Metroid Prime 2: Echoes“ 2004„Retro Studios“ „GameCube“ 1,33 „Metroid Prime 3: Corruption“ 2007„Retro Studios“ „Nintendo Wii“ 1,63 „Metroid: Other M“ 2010„Nintendo“„Team Ninja“ „Nintendo Wii“ 1,11 „Metroid: Samus Returns“„Metroid 2: Return of Samus“ perdirbinys 2017„Mercury Steam“ „Nintendo 3DS“ -

2009 m. trys „Metroid Prime“ žaidimai buvo išleisti rinkinyje „Metroid Prime: Trilogy“ „Nintendo Wii“ konsolei.

„Metroid Prime“ subserijos žaidimai:
 Pavadinimas Išleidimo metai Platforma Pastabos „Metroid Prime Hunters“ 2004 „Nintendo DS“ Pirmojo asmens šaudyklė „Metroid Prime Pinball“ 2005 „Nintendo DS“ Pinbolo žaidimas „Metroid Prime: Federation Force“ 2016 „Nintendo 3DS“ Co-op tinklo pirmojo asmens šaudyklė

 Išnašos 

 Nuorodos 

 „Metroid“ oficiali svetainė
 mobygames.com

Kategorija:Kompiuterinių žaidimų serijos
Kategorija:Nuotykių žaidimai
Kategorija:Veiksmo žaidimai
Kategorija:Mokslinės fantastikos kompiuteriniai žaidimai